Υπερδιπλάσια χρήματα από αυτά που ζητούσε προσφέρθηκαν στην Ελλάδα στο πλαίσιο της έκδοσης του επταετούς ομολόγου λήξης 2027.

Μέσα σε λιγότερες από τρεις ώρες, η έκδοση συγκέντρωσε προσφορές ύψους κοντά στα 6,3 δισ. ευρώ που υπερκάλυψαν το ζητούμενο ποσό των 2 δισ. ευρώ.

Το επιτόκιο διαμορφώνεται κοντά στο 2,05%, γεγονός που αποτελεί μεγάλη επιτυχία δεδομένων των συνθηκών που επικρατούσαν σήμερα στις διεθνείς αγορές χρέους.

Είναι ενδεικτικό πως σήμερα το δεκαετές ομόλογο αναφοράς της Ιταλίας σημειώνει απόδοση 1,91%, δηλαδή κινείται 6,79% υψηλότερα από χθες. Το πενταετές ιταλικό ομόλογο σημειώνει απόδοση 1,386%, ήτοι καταγράφει άνοδο 13,14% σε σχέση με χθες.

Το πενταετές ισπανικό ομόλογο σημειώνει απόδοση 0,330%, ήτοι είναι 6,11% υψηλότερα σε σχέση με χθες.

Μέσε αυτό το κλίμα το ελληνικό δεκαετές ομόλογο αναφοράς σημειώνει σήμερα απόδοση 2,048%, ήτοι είναι 8,70% υψηλότερη σε σχέση με χθες. Το δε πενταετές ομόλογο σημειώνει απόδοση 1,579%, ήτοι 7,46% υψηλότερη σε σχέση με χθες.